Lolland-Falsters Stifts-Tidende, 1845-10-02
Jndenlandske Efterretninger. Det første almindelige Møde af danske Landmænd i Randers er nu endt, og denne Begyndelse har været særdeles tilfredsstillende og lovende. Den første Eftermiddag af Mødet gjordes en Seiltour paa Randers Fjord, hvorved man tilsigtede at give de fra saa forskjellige Egne mødte Mænd Leilighed til, at lære hinanden at kjende og slutte sig til hinanden. En nylig af Stabelen løben stor Brig, "Skiold, kaldet, var overladt til dette Brug, og paa det smukkeste indrettet dertil. Bugseerdampskibet "Martello" løb forud og trak det store Fartøi efter sig. Under Sange og Skaaler, gik Reisen for sig. Den første Skaal, som udbragtes, var et "Leve for Kongen. Derpaa holdtes Taler af Prop. Tang, Pastor Carlsen og Kammerraad Krarup. Den sidste sluttedes med et "Leve for de tilstedeværende Svenske og Norske, hvilket vakte en saadan bifaldstorm, at Godseier Baron Raben fra Skaane først efter nogen Tids Forløb kunde komme tilorde. Hans Tale modtoges med en overordentlig Enthusiasme, idet han hvert Øieblik afbrødes af Raab, som Bravo!" "Hør ham!" &c. Derefter holdtes Taler af dHrr. Julius Ree, Nis Hansen, Legationssecretair Hvass, Kammerraad Drewsen &c. Ved Ladestedet Mellerup steges iland, og her vare nogle og 20 Vogne parate til at modtage de Reisende. Gjennem en smuk Allee gik Touren nu til StøvringgaardsKloster, hvis Priorinde havde tilladt Forsamlingen at spadsere i den smukke Have. Paa Tilbageveien var der tændt Blus paa begge Sider af Fjordbredden, som var besat af Bønder, der hilsede Skibet med Hurraraab. Man var saa uheldig her at komme paa Grund, og paa denne Maade kom man først Kl. 10-11 til Byen, istedetfor, som bestemt var, Kl. 8. Antallet af dem, der deeltoge i Seiltouren, var henved 400. Skibet førte svensk, norsk og dansk Flag. – – Den 26de Septbr. gaves Slutnings-Afskeden, en Diner, der endte med et Bal. Heller ikke herved manglede det paa Toaster og gjensidige Ønsker og Taksigelser, ligesom de her forsamlede Fremmede ogsaa syntes særdeles vel tilfredse med den Modtagelse, der var bleven dem til Deel. Mange havde imidlertid efter Slutningsmødet strax begivet sig paa Hjemveien, og Størstedelen af de sjællandske Proprietairer afreiste Natten mellem den 26de og 27de Septbr., for om Morgenen at gaae over til Kallundborg med det dertil fragtede Dampskib "Christian den Ottende". Foruden de allerede omtalte Valg af Præsident og Vicepræsident (Kammerraad Krarup og Grev Knuth til Knuthenborg) var Secretairvalget falden paa Hr. Lector Bergsøe. Selve Forhandlingerne (som senere særskilt ville blive bekjendtgjorte ved Trykken) fremmedes deels i Generalforsamlingerne, deels i Sectioner. Sectionen for Agerbrug var Etatsraad Neergaard Dirigent, og i Sectionen for Qvægavl Proprietair Weinschenck. Møderne begyndte om Morgenen Kl. 7 og varede i Regelen 5 Timer. Den første Section optog Tiden fra 7 til 8 1/2, den sidste fra 8 1/2 til 10, og Generalforsamlingen fra Kl. 10 til 12. Bazaren (der kan antages at have været besøgt af circa 6000 Mennesker, da de noget over 2000 løste billetter kunde benyttes hele Tiden og af Enhver), enkelte Forelæsninger og Comiteer optoge Eftermiddagen. Forhandlingerne vedvarede, efter Bestemmelsen, Mandag, Tirsdag, Onsdag, Torsdag og Fredag, og en streng parlementarisk Orden iagttoges. En særdeles god Harmonie besjællede Forsamlingen. Der forefaldt kun et Par enkelte Dissonantser. (Rand. Av.)